EkBass/fiwiki-20250220-pages-articles huggingface dataset:
Kuuhimojärvi

Kuuhimojärvi on Pirkanmaalla Parkanossa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kuuhimojärvi on osa Vuorijoen valuma-aluetta. == Maantietoa == Järven pituus on 1,8 kilometriä, leveys 450 metriä ja sen pinta-ala on 34 hehtaaria. Se sijaitsee Parkanon kirkolta 6 kilometriä koilliseen Vuorijärven kylässä. Siihen laskee seitsemän suo-ojaa ympäröiviltä soilta. Suo-ojia myöten laskee myös Vähä-Kuuhimon ja Kivilammen vedet. Järven oma laskuoja laskee 1,4 kilometriä pitkää laskuojaa myöten Vuorijärveen. Järvi hieman kivinen ja siinä on yksi pieni saari. Rantaviivan pituus on 3,3 kilometriä. Rannoille on rakennettu neljä vapaa-ajan asuntoa. Kolmen maatilan pelloista yksi ulottuu järvenrantaan asti. == Lähteet == Luokka:Vuorijoen valuma-alue Luokka:Parkanon järvet
Vähä-Kuuhimo

Vähä-Kuuhimo on Pirkanmaalla Parkanossa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Vähä-Kuuhimo on osa Vuorijoen valuma-aluetta. == Maantietoa == Järven pituus on 350 metriä, leveys 250 metriä ja sen pinta-ala on 5,5 hehtaaria. Se sijaitsee Ristinevalla noin viisi kilometriä Parkanon kirkolta luoteeseen. Siihen laskee toistakymmentä suo-ojaa, joista yksi on samalla järven laskuoja. Laskuoja laskee kilometrin pituisena Kuuhimojärveen. Rantaviiva on 950 metriä pitkä ja rannat ovat suota. Rannoille on rakennettu kaksi vapaa-ajan asuntoa, joille johtaa tiet seututieltä 274. == Lähteet == Luokka:Vuorijoen valuma-alue Luokka:Parkanon järvet
Angelo Parisi

Angelo Parisi (s. 3. tammikuuta 1953 Arpino, Italia) on italialaissyntyinen uransa päättänyt judon olympiavoittaja, joka edusti urallaan Isoa-Britanniaa ja Ranskaa. 185 senttimetriä pitkä ja 110 kilogrammaa urallaan painanut Parisi kilpaili yli 95-kiloisten sarjassa.http://www.sports- reference.com/olympics/athletes/pa/angelo-parisi-1.html Parisi syntyi Italiassa, mutta kasvoi Isossa-Britanniassa, jonka väreissä hän voitti olympiapronssia avoimesta luokasta vuoden 1972 kesäolympialaisissa Münchenissä.Radnedge, Keir & Hawkes, Chris: Urheilun ennätyskirja. Readme.fi 2015, s. 100 Ison-Britannian väreissä Parisi saavutti myös kaksi EM-kultaa ja yhden -pronssin. Parisi avioitui ranskalaisen naisen kanssa ja sai näin ollen Ranskan kansalaisuuden. Hän saavutti olympiakultaa yli 95-kiloisista ja -hopeaa avoimesta luokasta vuoden 1980 kesäolympialaisissa Moskovassa edustaen Ranskaa. Vielä vuoden 1984 kesäolympialaisissa Los Angelesissa Parisi saavutti hopeaa yli 95-kiloisista. EM-kilpailuista Parisi voitti Ranskan edustajana kuusi kultaa, yhtä monta hopeaa ja kaksi pronssia. == Lähteet == Luokka:Italialaiset judokat Luokka:Brittiläiset judokat Luokka:Ranskalaiset judokat Luokka:Ranskalaiset olympiavoittajat Luokka:Brittiläiset olympiamitalistit Luokka:Vuonna 1953 syntyneet Luokka:Elävät henkilöt
Vähä Ristiharjunlampi

Vähä Ristiharjunlampi on Pirkanmaalla Parkanossa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Vähä Ristiharjunlampi on osa Vuorijoen valuma-aluetta. == Maantietoa == Järven pituus on 200 metriä, leveys 100 metriä ja sen pinta-ala on 1,4 hehtaaria. Se sijaitsee Ristiharjulla noin 11 kilometriä luoteeseen Parkanon kirkolta kohdassa, jossa Ristiharjun koillishaara on alkanut. Lampea ympäröivä suo on tiheästi ojitettu ja lampeen laskeekin neljä suo-ojaa. Eteläisin oja on samalla laskuoja, joka laskee Liejulammen kautta vedet Iso Ristiharjunlampeen. Rantaviiva on 500 metriä pitkä ja sen harjunpuoleisella rannalla olevalla rinteellä on yksi vapaa-ajan asunto, jonne pääsee Ristiharjulta tulevaa tietä pitkin. == Lähteet == Luokka:Vuorijoen valuma-alue Luokka:Parkanon järvet
Iso Ristiharjunlampi

Iso Ristiharjunlampi on Pirkanmaalla Parkanossa Latosuonperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Iso Ristiharjunlampi on osa Vuorijoen valuma- aluetta. == Maantietoa == Järven pituus on 400 metriä, leveys 300 metriä ja sen pinta-ala on 6,2 hehtaaria. Se sijaitsee Ristiharjun eteläpuolella harjujen kainalossa suolla yhdessä Liejulammen kanssa. Länsiranta on harjun rinnettä, mutta muuten rannat ovat suomaata. Siihen laskee toistakymmentä suo- ojaa, jotka tuovat ympäröivän suon vedet. Yksi ojista on Liejulammen ja Vähä Ristiharjunlammen yhteinen laskuoja. Lammen oma laskuoja lähtee järven eteläpäästä ja on Ristiharjun maatilan eteläpuolella suon johto-oja, joka kääntyy länteen ja yhtyy Ritajokeen. Johto-ojaan yhtyy idästä myös Valkeisen laskuoja. Etelänpuoleisella niemellä ja harjun rinteellä on kaksi vapaa-ajan asuntoa. Niille pääsee seututieltä 274 erkanevalta, harjun päällä kulkevalta, tieltä. == Lähteet == Luokka:Vuorijoen valuma-alue Luokka:Parkanon järvet
Bangkokin klongit

Bangkokin klongit ovat Bangkokissa kulkevia kanavia. Klongiensa vuoksi Bangkokia on pitkään kutsuttu idän Venetsiaksi. Moni klongeista on kuivattu tai täytetty, koska kolera levisi niiden takia ja koska tilalle haluttiin rakentaa teitä. Toisin kuin Chao Phraya -joella, klongeilla ei ole nykyään rahtiliikenteellistä merkitystä. == Lähteet == == Aiheesta muualla == Luokka:Kanavat Luokka:Bangkokin rakennukset ja rakennelmat Klongit
Sitrulliinivasta-aine

Sitrulliinivasta-aine (S-CCPAb) tarkoittaa ihmisessä kehittyvää vasta-ainetta, joka on varsin tyypillisesti koholla nivelreumassa. Se on perinteistä reumafaktoria spesifisempi juuri nivelreumalle, koska sitä ei juurikaan muissa sidekudossairauksissa esiinny. Lisäksi vääriä positiivisia tuloksia saadaan vähemmän kuin reumafaktoria mittaamalla. Esimerkiksi punahukassa ja Sjögrenin oireyhtymässä sitrulliinivasta-ainetaso ei ole yleensä koholla. Sitrulliini on ihmisen oma aminohappo ja ureakierron tuote, joka sitoutuu proteiineihin. Tarkalleen ottaen sitrulliinivasta-aineet suuntautuvat näitä proteiineja vastaan eli ihmisen omaa biofysiologiaa kohtaan. == Lähteet == == Aiheesta muualla == *Terveyskirjasto, Seija Eskelinen: Sitrulliinivasta-aineet (S-CCPAb), 9.10.2014 Luokka:Aminohapot Luokka:Autoimmuunisairaudet
Daniel Igali

Baraladei Daniel Igali (s. 3. helmikuuta 1974 Eniwari, Nigeria) on nigerialaissyntyinen kanadalainen uransa päättänyt vapaapainin olympiavoittaja. 168 senttimetriä pitkä ja urallaan 74 kilogrammaa painanut Igali edusti BMWC-seuraa.http://www.sports- reference.com/olympics/athletes/ig/daniel-igali-1.html Igali aloitti uransa edustaen Nigeriaa ja toimi maan painimaajoukkueen kapteenina.Radnedge, Keir & Hawkes, Chris: Urheilun ennätyskirja. Readme.fi 2015, s. 104 AM-kilpailuista hän saavutti vapaapainissa kaksi kultaa ja kreikkalais-roomalaisessa painissa yhden hopean ja yhden pronssin.http://igali.com/about-daniel/ Kanadan Victoriassa käytyjen vuoden 1994 Kansainyhteisön kisojen jälkeen Igali sai Kanadasta turvapaikan Nigerian levottomuuksien takia. Vuonna 1999 Igali voitti MM-kultaa vapaapainissa 69-kiloisista ja pronssia Pan-Amerikan kisoista samasta painoluokasta. Vuonna 2000 Igali osallistui ensimmäisiin kesäolympialaisiinsa Sydneyssä voittaen kultaa 69-kiloisista. Vuonna 2002 hän voitti kultaa 74-kiloisista Kansainyhteisön kisoista Manchesteristä. Vuoden 2004 kesäolympialaisissa Ateenassa Igali sijoittui vielä kuudenneksi. Uransa jälkeen Igali on toiminut politiikassa ja myös synnyinmaansa painimaajoukkueen valmentajana, muun muassa vuoden 2012 kesäolympialaisissa. Tuona samana vuonna hänet valittiin sekä Kanadan urheilun hall of fameen että kansainvälisen painiliiton FILA:n hall of fameen. == Lähteet == Luokka:Kanadalaiset vapaapainijat Luokka:Kanadalaiset olympiavoittajat Luokka:Nigerialaiset vapaapainijat Luokka:Nigerialaiset kreikkalais-roomalaisen tyylin painijat Luokka:Vuonna 1974 syntyneet Luokka:Elävät henkilöt
Clifton James

Clifton James (29. toukokuuta 1920 – 15. huhtikuuta 2017) oli yhdysvaltalainen näyttelijä. James valmistui The Actors Studiosta. Hän näytteli sivuosia Manhattanilla kuvatussa elokuvassa Alaston satama (1954) ja yli sadassa televisio-ohjelmassa. Hänen roolinsa olivat pieniä, eikä hänen nimeään yleensä mainittu lopputeksteissä. Tämä muuttui, kun James näytteli louisianalaista seriffi J.W. Pepperiä vuoden 1973 James Bond -elokuvassa Elä ja anna toisten kuolla. Hänen hahmonsa teki vielä paluun seuraavassa Bond-elokuvassa 007 ja kultainen ase. Jamesistä tuli 1970-luvulla etelävaltiolaisen punaniskaseriffin tunnetuin näyttelijä. Bond-elokuvien myötä James sai näkyviä rooleja muun muassa elokuvissa Hopeanuoli (1976), Karhukopla vauhdissa jälleen (1977) ja Teräsmies II (1980). James näytteli vakituisesti lyhytaikaisessa komediasarjassa Lewis and Clark vuonna 1981. Hän oli myös mukana elokuvassa Turhuuksien rovio (1990). == Lähteet == Luokka:Yhdysvaltalaiset näyttelijät Luokka:Vuonna 1920 syntyneet Luokka:Vuonna 2017 kuolleet
Josh Anderson

Josh Anderson (s. 7. toukokuuta 1994 Burlington, Ontario, Kanada) on kanadalainen jääkiekkoilija, joka pelaa NHL-seura Montréal Canadiensin organisaatiossa. Hän on Columbus Blue Jacketsin neljännen kierroksen varaus vuodelta 2012. 5\. marraskuuta 2013 Anderson teki kolmivuotisen tulokassopimuksen Blue Jacketsin kanssa. Lokakuussa 2020 Blue Jackets kauppasi Andersonin Montreal Canadiensiin vaihdossa Max Domiin ja kolmannen kierroksen varausvuoroon vuoden 2020 varaustilaisuudessa. https://www.tsn.ca/montreal- canadiens-acquire-josh-anderson-in-exchange-for-max-domi-third-round- pick-1.1535002 Siirron jälkeen Anderson teki Canadiensin kanssa seitsemän vuoden mittaisen ja yhteensä 38,5 miljoonan dollarin arvoisen sopimuksen. https://www.sportsnet.ca/nhl/article/canadiens-josh-anderson-agree-seven- year-38-5m-contract/ == Tilastot == 2011-2012 London Knights OHL 64 12 10 22 34 19 2 3 5 4 2012-2013 London Knights OHL 68 23 26 49 77 19 1 2 3 23 2013-2014 London Knights OHL 59 27 24 51 81 9 5 4 9 14 2014–2015 Columbus Blue Jackets NHL 6 0 1 1 2 – – – – – Springfield Falcons AHL 52 7 10 17 76 – – – – – 2015–2016 Lake Erie Monsters AHL 58 18 21 39 108 15 7 5 12 24 Columbus Blue Jackets NHL 12 1 3 4 2 – – – – – 2016–2017 Columbus Blue Jackets NHL 78 17 12 29 89 5 1 1 2 2 2017–2018 Columbus Blue Jackets NHL 63 19 11 30 42 6 1 2 3 21 Cleveland Monsters AHL 1 0 0 0 0 – – – – – 2018–2019 Columbus Blue Jackets NHL 82 27 20 47 60 10 1 2 3 22 2019–2020 Columbus Blue Jackets NHL 26 1 3 4 17 – – – – – 2020–2021 Montreal Canadiens NHL 52 17 7 24 38 22 5 1 6 12 2021–2022 Montreal Canadiens NHL 69 19 13 32 65 – – – – – 2022–2023 Montreal Canadiens NHL 69 21 11 32 72 – – – – – 2023–2024 Montreal Canadiens NHL 78 9 11 20 74 – – – – – 10 kautta yhteensä NHL 535 131 92 223 461 43 8 6 14 57 3 kautta yhteensä AHL 111 25 31 56 184 15 7 5 12 24 == Lähteet == * * * === Viitteet === Luokka:Vuonna 1994 syntyneet Luokka:Elävät henkilöt Luokka:Kanadalaiset jääkiekkoilijat Luokka:Montreal Canadiensin pelaajat Luokka:Columbus Blue Jacketsin varaamat pelaajat
Jessika Van

Jessika Van (s. 28. toukokuuta 1985, Los Angeles, California, Yhdysvallat) on yhdysvaltalainen näyttelijä. Hän valmistui Kalifornian yliopistosta. Näyttelijänä hänen tunnetuin hahmonsa on Becca MTV:n Awkward-sarjassa. Vuonna 2011 Van käsikirjoitti, ohjasi ja tuotti lyhytelokuvan Bereft. Van antoi äänensä Battlefield 4 -pelissä hahmolle Huang "Hannah" Shuyi. Vuonna 2015 Van esittää Koa Liniä The CW:n televisiosarjassa Sanansaattajat ja 2016 hän esittää etsivä Carteria televisiosarjassa Rush Hour. Van on myös laulanut Megan Leen musiikkivideolla "Destiny". == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2008 Foreign Exchange Foreign Exchange Mia Ho indie-elokuva 2011 Bang Bang Bang Bang Jenn 2013 Sake- Bomb Sake-Bomb Annie 2014 The Gambler The Gambler Sports Bar Waitress 2015 Seoul Searching Seoul Searching Grace Park 2016 Mike ja Dave häädeittejä vailla Mike and Dave Need Wedding Dates Jessika the Girl in Street Televisiosarjat Vuosi Suomenkielinen nimi Alkuperäinen nimi Rooli Huom. 2010 The Boondocks The Boondocks Wushung Player ääninäyttelijä 2011 Faulty Premise Life Faulty Premise Life Carly 4 jaksoa 2012–2013 Awkward Awkward Becca Kausilla 2 ja 3 2013 It! People It! People Casey 4 jaksoa 2014 Uncle Grandpa Uncle Grandpa Akira 1 jakso The Real Housewives The Real Housewives Yuri 3 jaksoa 2015 Sanansaattajat The Messengers Koa Lin päärooli 2016 Rush Hour Rush Hour MSS Agent Kim Lee 5 jaksoa Videopelit Vuosi Alkuperäinen nimi Rooli Huom. 2013 Battlefield 4 Huang 'Hannah' Shuyi äänirooli == Palkinnot ja ehdokkuudet == Vuosi Palkinto Kategoria Teos Lopputulos 2013 Los Angeles Film Festival Best Actress Paper Lotus 2013 Asians On Film Festival Best Actress - Short Reunion == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1985 syntyneet Luokka:Elävät henkilöt
Viðar Örn Kjartansson

Viðar Örn Kjartansson (s. 11. maaliskuuta 1990 Selfoss) on islantilainen jalkapalloilija pelipaikaltaan hyökkääjä. Hän on edustanut Ligat ha’Alissa pelaava Maccabi Tel Avivissa elokuusta 2016 lähtien. Hän aloitti uransa UMF Selfossissa. Vuonna 2006 hän siirtyi ykkösjoukkueeseen. Helmikuussa 2009 hän siirtyi ÍB Vestmannaeyjaan. Toukokuussa 2010 hän palasi UMF Selfossiin. Helmikuussa 2013 hän teki kolmen vuoden sopimuksen Fylkir Reykjavíkin kanssa. Joulukuussa 2013 hän teki kolmen vuoden sopimuksen Vålerenga Fotballin kanssa. Hän oli Tippeligaenin maalikuningas kaudessa 2014 25 maalilla. Tammikuussa 2015 hän teki kolmen vuoden sopimuksen Jiangsu Saintyn kanssa. Tammikuussa 2016 hän siirtyi Malmö FF:n. Elokuussa 2016 hän teki neljän vuoden sopimuksen Maccabi Tel Avivin kanssa. Hän oli Allsvenskanin paras hyökkääjä kaudella 2016. Hän teki debyyttinsä Islannin maajoukkueessa 30. toukokuuta 2014 Itävaltaa vastaan. == Lähteet == * Profiili National Football Teams-sivustolla * Profiili Soccerway-sivustolla * Profiili Alt om fotball-sivustolla * Profiili Islannin jalkapalloliiton sivustolla === Viitteet === == Aiheesta muualla == * Profiili Maccabin sivustolla Luokka:Islantilaiset jalkapalloilijat Luokka:Vuonna 1990 syntyneet Luokka:Elävät henkilöt
Sofia Black-D’Elia

Sofia Black-D’Elia (s. 23. joulukuuta 1991, New Jersey, Yhdysvallat) on yhdysvaltalainen näyttelijä, jonka tunnetuimpia roolihahmoja ovat Bailey Wells (All My Children), Tea Marvelli (Skins) ja Sage Spence (Gossip Girl). == Nuoruus == Sofia syntyi New Jerseyn Cliftonissa Eleanor ja Anthony V. D'Elialle. Sofia on perimältään äitinsä puolelta aškenasijuutalainen ja isänsä puolelta italialainen. Sofian isä Anthony V. työskentelee tuomarina New Jerseyn ylioikeudessa. == Ura == Vuonna 2009 Black-D'Elia sai ensimmäisen suuren roolin ABC:n saippuasarjasta All My Children. 2010 hänet valittiin Tean rooliin MTV:n uudelleenversiointina tehtyyn Skins-sarjaan. Vuonna 2015 hän esitti Jessieä tieteistrillerissä Project Almanac. == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2013 Born of War Born of War Mina New York Immigrant The Immigrant Not Magda 2014 Criminal Justice Criminal Justice Andrea 2015 Project Almanac Project Almanac Jessie 2016 Ben- Hur Ben-Hur Tirzah Televisiosarjat Vuosi Suomenkielinen nimi Alkuperäinen nimi Rooli Huom. 2009–10 All My Children All My Children Bailey Wells 28 jaksoa 2011 Skins Skins Tea Marvelli 10 jaksoa, päähahmo 2012 Gossip Girl Gossip Girl Natasha "Sage" Spence 9 jaksoa 2013 Betrayal Betrayal Jules Whitman 4 jaksoa 2015 Sanansaattajat The Messengers Erin Calder 13 jaksoa, päähahmo 2016 The Night Of The Night Of Andrea Cornish 1 jakso 2017 The Mick The Mick Sabrina Pemberton päähahmo Webisode Vuosi Alkuperäinen nimi Rooli Huom. 2011 Skins Webisodes Tea Marvelli 3 jaksoa 2012 Somewhere Road Erika lyhytelokuva 2016 10 Crosby Sofia / Ronnie's äiti minisarja Invisible Tatiana Ashland 5 jaksoa, päähahmo == Lähteet == == Aiheesta muualla == * Luokka:Elävät henkilöt Luokka:Vuonna 1991 syntyneet Luokka:Yhdysvaltalaiset näyttelijät Luokka:Amerikanjuutalaiset Luokka:Amerikanitalialaiset
Neuvospensionääri

Neuvospensionääri () oli 1584–1795 käytössä ollut virkanimike entisen Alankomaiden tasavallan Hollannin maakunnassa. Viranhaltija toimi maakunnan säätykokouksen sihteerinä hoitaen erityisesti tasavallan ulkopolitiikkaa ja johtaen toisinaan koko tasavallan politiikkaa. Monella neuvospensionäärinä toimineella henkilöllä oli oikeustieteellinen koulutus. Merkittävimmät neuvospensionäärit olivat Anthonie Heinsius, Jan van Oldenbarneveld ja Johan (=Jan) Witt. ==Lähteet== Luokka:Alankomaiden historia Luokka:Virkanimikkeet
Theodor Schauman

Oskar Theodor (Teodor) Schauman (13. lokakuuta 1849 Helsinki – 11. maaliskuuta 1931 Porvoo) oli suomalainen kenraalimajuri (1919). Hän oli Suomen rakuunarykmentin komentaja 1889–1901.Facta 2001, osa 12, p. 491. WSOY 1985.Päivästä päivään. 80 vuotta täyttää..., Helsingin Sanomat, 13.10.1929, nro 277, s. 11, Kansalliskirjaston digitaaliset aineistot. Viitattu 13.10.2024Kenraalimajuri Oskar Theodor Schauman 75 vuotias, Iltalehti, 13.10.1924, nro 237, s. 4, Kansalliskirjaston digitaaliset aineistot. Viitattu 13.10.2024 Schauman kuului Kuurinmaalta polveutuvaan aatelissukuun, joka kirjoitettiin Ruotsin ritarihuoneeseen 1686 sekä Suomen ritarihuoneeseen 1818. Schauman valmistui 1868 Suomen kadettikoulusta ja palveli sen jälkeen Venäjällä. Hänet komennettiin 1868 kornettina keisarinnan henkirakuunarykmenttiin, jossa hän palveli vuoteen 1889 saakka. Hän kävi upseerien ratsuväenkoulun 1871–1873. Schauman kuului 1887–1888 jäsenenä komiteaan, joka harkitsi ratsurykmentin asettamista Suomen sotalaitoksen yhteyteen. Vuonna 1889 hänet siirrettiin everstinä Suomen rakuunarykmentin komentajaksi. Rykmentti oli perustettu Lappeenrantaan, ja hän kehitti siitä mallikelpoisen. Rykmentti hajoitettiin 1901 ja Schauman joutui kenraalimajurin arvoisena ennenaikaiselle eläkkeelle vastustettuaan Nikolai Bobrikovia. Schauman valittiin 1901 Kaupunkien Yleisen Paloapuyhdistyksen asiamieheksi Turkuun. Turun palotoimikunnan jäsenenä hän oli vuosina 1902–1903 ja sen puheenjohtajana vuosina 1904–1918. Suomen itsenäistyttyä Schauman oli 1919 sen komitean puheenjohtajana, jonka tuli laatia ehdotus Suomen puolustuslaitoksen järjestämisestä sekä myöskin sen komitean puheenjohtajana, joka laati ehdotuksen. Schauman oli 1919 myös jäsenenä kansainvälisessä Ahvenanmaan linnoitusten hävittämiskomiteassa. Schaumanin veljen Waldemar Schaumanin lapsia olivat Sigrid ja Eugen Schauman. == Lähteet == ==Aiheesta muualla == *Ratsuväki ja Lappeenranta autonomian aikana. Luokka:Suomalaiset kenraalit Luokka:Vuonna 1849 syntyneet Luokka:Vuonna 1931 kuolleet
Luettelo James Bondin vihollisten kätyreistä

Tämä on luettelo James Bondin päävihollisten kätyreistä. Luettelossa on elokuvissa esiintyneet kätyrit ja heidän näyttelijänsä. Elokuva Vuosi Kätyri Näyttelijä/näyttelijät Salainen agentti 007 ja tohtori No 1962 Kolme sokeaa hiirtä Eric Coverly, Charles Edghill ja Henry Lopez Salainen agentti 007 Istanbulissa 1963 Red Grant Robert Shaw 007 ja Kultasormi 1964 Oddjob Harold Sakata Pallosalama 1965 – – Elät vain kahdesti 1967 Hans Ronald Rich Hänen majesteettinsa salaisessa palveluksessa 1969 Irma Bunt Ilse Steppat Timantit ovat ikuisia 1971 Mr. Wint & Mr. Kidd Bruce Glover ja Putter Smith Elä ja anna toisten kuolla 1973 Tee Hee Julius Harris 007 ja kultainen ase 1974 Nick Nack Hervé Villechaize 007 rakastettuni 1977 Rautahammas Richard Kiel Kuuraketti 1979 Rautahammas Richard Kiel Erittäin salainen 1981 Erich Kriegler John Wyman Octopussy – mustekala 1983 Gobinda Kabir Bedi 007 ja kuoleman katse 1985 May Day Grace Jones 007 vaaran vyöhykkeellä 1987 Necros Andreas Wisniewski 007 ja lupa tappaa 1989 Dario Benicio del Toro 007 ja kultainen silmä 1995 Xenia Onatopp Famke Janssen Huominen ei koskaan kuole 1997 Mr.Stamper Götz Otto Kun maailma ei riitä 1999 Elektra King Sophie Marceau Kuolema saa odottaa 2002 Zao Rick Yune Casino Royale 2006 Carlos Claudio Santamaria 007 Quantum of Solace 2008 Craig Mitchell Glenn Foster 007 Skyfall 2012 Patrice Ola Rapace 007 Spectre 2015 Hinx Dave Bautista == Katso myös == * Luettelo James Bondin vihollisista Vihollisten kätyrit Luokka:Kuvitteelliset salamurhaajat James Bondin vihollisten kätyrit James Bondin vihollisten kätyrit Bond, James, kätyrit
Luettelo James Bondin vihollisista

James Bondilla on ollut useita vihollisia. Tässä luettelossa on elokuvien pääviholliset sekä heidän näyttelijänsä. Bond-elokuvien roistot ovat superrikollisia, jotka uhkaavat juonillaan usein koko maailmaa. Heillä on yleensä jokin pakkomielle tai heikkous. Pääroistoilla on usein kätyreitä, joista ehkä muistettavin on elokuvissa 007 rakastettuni (1977) ja Kuuraketti (1979) esiintynyt Rautahammas (Jaws), jota näytteli Richard Kiel. Elokuva Roisto Esittäjä Salainen agentti 007 ja tohtori No Tri. Julius No (Spectre) Joseph Wiseman Salainen agentti 007 Istanbulissa Eversti Rosa Klebb Ernst Stavro Blofeld Lotte Lenya Anthony Dawson (hahmo) Eric Pohlmann (ääni) Kultasormi Auric Goldfinger Gert Fröbe Pallosalama Emilio Largo Ernst Stavro Blofeld Adolfo Celi Anthony Dawson (hahmo) Eric Pohlmann (ääni) Elät vain kahdesti Mr. Osato Ernst Stavro Blofeld Teru Shimada Donald Pleasence Hänen majesteettinsa salaisessa palveluksessa Ernst Stavro Blofeld Telly Savalas Timantit ovat ikuisia Ernst Stavro Blofeld Charles Gray Elä ja anna toisten kuolla Tri. Kananga / Mr Big Yaphet Kotto 007 ja kultainen ase Francisco Scaramanga Christopher Lee 007 rakastettuni Karl Stromberg Curd Jürgens Kuuraketti Sir Hugo Drax Michael Lonsdale Erittäin salainen Aris Kristatos Julian Glover Octopussy Kamal Kahn Kenraali Orlov Louis Jourdan Steven Berkoff 007 ja kuoleman katse Max Zorin Christopher Walken 007 vaaran vyöhykkeellä Brad Whitaker Kenraali Georgi Koskov Joe Don Baker Jeroen Krabbé 007 ja lupa tappaa Franz Sanchez Robert Davi 007 ja kultainen silmä Alec Trevelyan Kenraali Arkadi Ourumov Sean Bean Gottfried John Huominen ei koskaan kuole Elliot Carver Jonathan Pryce Kun maailma ei riitä Viktor ”Renard” Zokas Elektra King Robert Carlyle Sophie Marceau Kuolema saa odottaa Gustav Graves (Eversti Moon) Toby Stephens / (Will Yun Lee) Casino Royale Le Chiffre Mr. White Mads Mikkelsen Jesper Christensen 007 Quantum of Solace Dominic Greene Kenraali Medrano Mathieu Amalric Joaquín Cosio 007 Skyfall Raoul Silva Javier Bardem 007 Spectre Ernst Stavro Blofeld Christoph Waltz == Katso myös == * Luettelo James Bondin vihollisten kätyreistä Viholliset James Bondin viholliset James Bondin viholliset James Bondin viholliset Bond, James
Korsar

Korsar oli venäläinen tilauslentoyhtiö. Se perustettiin vuonna 1991, ja sen solmukohta oli Vnukovon lentoasema. Se lopetti toimintansa vuonna 1997. Nimi Korsar oli peräisin yhtiön perustajien sukunimistä (Korovin ja Saržveladze). == Laivasto == Korsar lensi enimmäkseen valtiolta ja muilta lentoyhtiöiltä vuokratuilla koneilla. Se käytti ainakin seuraavia konetyyppejä: * Antonov An-12 * Antonov An-26 * Iljušin Il-76TD * Jakovlev Jak-40K * Tupolev Tu-134AK * Tupolev Tu-154M == Lähteet == * Luokka:Entiset venäläiset lentoyhtiöt
Kumertau Express

Kumertau Express oli venäläinen lentoyhtiö. Se oli Kamov-helikoptereita valmistavan Kumertau Aircraft Production Enterprisen lento-osasto. Se lopetti toimintansa vuonna 2001. == Laivasto == Kumertau Expressin laivastoon kuuluivat seuraavat lentokoneet: * 1 Antonov An-8 * 1 Antonov An-12B * 1 Antonov An-30 * 1 Tupolev Tu-134A * 1 Jakovlev Jak-40 == Lähteet == * Luokka:Entiset venäläiset lentoyhtiöt
Doksastinen logiikka

Doksastinen (< kreik.) logiikka on käsityksiin, luuloihin tai uskomuksiin liittyvä modaalilogiikan alue. Modaaliteetit ovat logiikassa asiantilan tai lauseen yleinen laji, joka yleisesti liittyy kysymykseen sen totuudesta. Modaliteetit muodostavat yhteenkuuluvien käsitteiden ryhmiä joista yhtenä on doksastiset eli totena pitämisen eli "uskomisen" modaliteetit ovat totenapitäminen, mielipiteen puuttuminen ja epätotenapitäminen. == Katso myös == * Temporaalilogiikka * Deonttinen logiikka * Episteeminen logiikka == Lähteet == Luokka:Modaalilogiikka
Yritysjohdon taloustiede

Yritysjohdon taloustiede () tarkastelee, miten yritykset ja niiden johto ja työntekijät tekevät taloudellisia valintoja ja käyttävät taloudellisia voimavaroja, kun niitä ei ole rajattomasti käytettävissä. Yritysjohdon taloustiede auttaa hahmottamaan liiketaloudellisten päätöksenteko-ongelmien luonnetta. Perinteinen näkökulma yritysjohdon taloustieteeseen on, että se on liikkeenjohdon näkökulmaa korostavaa ja rationaalista päätöksentekoa hyödyntävää soveltavaa mikrotaloustiedettä. == Lähteet == == Kirjallisuutta == * Luokka:Taloustiede
Belle (vuoden 2013 elokuva)

Belle on vuonna 2013 ensi-iltansa saanut brittiläinen historiallis-romanttinen draamaelokuva, jonka on ohjannut Amma Asante. Elokuva perustuu tositapahtumiin, Dido Elizabeth Bellen elämään. Elokuva kertoo 1700-luvulla eläneestä Dido Elizabeth Bellestä, joka oli Englannin kuninkaallisen laivaston komentajan avioliiton ulkopuolinen lapsi, ja lisäksi vielä puoliksi tummaihoinen. Hänet kasvatti hänen aristokraattinen isosetänsä lordi Mansfield ja hänen vaimonsa. Bellen sukujuurten ansiosta hänellä oli tiettyjä etuoikeuksia, mutta hänen ihonvärinsä esti häntä täysin osallistumasta sosiaalisen luokkansa oikeuttamiin tapahtumiin. == Näyttelijät == == Vastaanotto == Elokuvan arviot olivat positiivisia. Rotten Tomatoes-sivuston arvioista 83% oli positiivisia, perustuen 127 arvosteluun. Luokka:Vuoden 2013 brittiläiset elokuvat Luokka:Historialliset draamaelokuvat Luokka:Tositapahtumiin perustuvat elokuvat
Jussi Vuoristo

Johannes (Juho, Jussi) Vuoristo (9. kesäkuuta 1880 Viipurin maalaiskunta – 15. joulukuuta 1938 Viipuri) oli suomalainen puuseppä, taloudenhoitaja ja sosialidemokraattien kansanedustaja. Vuoriston vanhemmat olivat työmies Johan Jakob Twilling ja Maria Vilkko. Hän kävi kansakoulun. Vuoristo työskenteli noin 30 vuoden ajan puuseppänä eri tehtaissa sekä Viipurin rautatiekorjaamolla. Hän oli Viipurin työväen sanomalehti- ja kirjapaino- osuuskunnan johtajana ja Suomen sisällissodan jälkeen hän meni Venäjälle. Suomeen palattuaan Vuoristo toimi Viipurin työväen osuuskaupan toimitusjohtajana 1924–1927 sekä Työ-lehden ja Kansan Työn taloudenhoitajana Viipurissa 1927–1934. Vuoristo oli kansanedustajana 1917–1918 edustaen Viipurin läänin läntistä vaalipiiriä. Hän toimi sosialidemokraattisen eduskuntaryhmän puheenjohtajana marraskuun alusta 1917 aina kevääseen 1918. Vuoristo oli Viipurin maalaiskunnan kunnanvaltuuston sekä Viipurin kaupunginvaltuuston ja kaupunginhallituksen jäsenenä. Vuoristo oli myös muun muassa OTK:n ja Kulutusosuuskuntien keskusliiton hallintoneuvostojen jäsenenä. Vuoristo oli naimisissa vuodesta 1903 Vilhelmiina Jokelan kanssa. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Viipurin kaupunginvaltuutetut Luokka:Viipurin maalaiskunnan kunnanvaltuutetut Luokka:Viipurin läänin läntinen vaalipiiri Luokka:Suomalaiset osuustoimintaliikkeen vaikuttajat Luokka:Vuonna 1880 syntyneet Luokka:Vuonna 1938 kuolleet
Keltanuolimyrkkysammakko

Keltanuolimyrkkysammakko (Dendrobates leucomelas) on nuolimyrkkysammakkoihin kuuluva sammakkolaji. Se on keltainen, ja siinä on mustia juovia ja läiskiä. Kooltaan se on noin 3–4 senttiä. == Levinneisyys ja elinympäristö == Lajia tavataan Etelä-Amerikassa Venezuelan, Guyanan, Brasilian ja Kolumbian alueilla. Keltanuolimyrkkysammakko viihtyy alavien maiden sademetsien matalassa kasvustossa. == Lisääntyminen == Laji saavuttaa lisääntymiskypsyyden runsaan vuoden ikäisenä. Naaraan munima kutu kuoriutuu noin 12–15 päivän kuluttua. == Lähteet == * === Viitteet === == Aiheesta muualla == * iNaturalist: Dendrobates leucomelas * Encyclopedia of Life (EOL): Dendrobates leucomelas * ITIS: Dendrobates leucomelas * UniProt: Taxonomy - Dendrobates leucomelas * Global Biodiversity Information Facility (GBIF): Dendrobates leucomelas * University of Michigan, Animal Diversity Web (ADW): Dendrobates leucomelas * University of California, AmphibiaWeb: Dendrobates leucomelas, Yellow-headed Poison Frog, Yellow-banded Dart Frog, Bumblebee Poison Dart Frog *PheroBase: Semiochemicals of Dendrobates leucomelas, the Yellow-headed poison frog Luokka:Nuolimyrkkysammakot
Pienten lukujen laki

Pienten lukujen laki () viittaa ihmisten taipumukseen tehdä yleistyksiä pienestä määrästä tietoa. He liioittelevat sitä, miten todennäköisesti pienissä otoksissa pitäisi olla havaittavissa odotetut populaation ominaisuudet. Toisin sanoen he yliarvioivat pienissä otoksissa olevaa tiedon määrää ja yleistävät havaintojaan naiivilla tavalla. ==Katso myös== * Todennäköisyysteoria * Suurten lukujen laki == Lähteet == ==Aiheesta muualla== * Luokka:Kognitiiviset vinoumat
Jarmo Tyyskä

Jarmo Tyyskä on oulaistelainen valokuvaaja. Hän on työskennellyt valokuvaajana muun muassa sanomalehdille. Tyyskä on suorittanut valokuvaajan ammattitutkinnon ammattiopisto Lappiassa Torniossa. Tyyskän valokuvat käsittelevät usein humoristisesti maaseutuelämää. Suomen Kameraseurojen Liitto valitsi Tyyskän vuoden kuvaajaksi vuonna 2004Kameraseurojen liitto . Liitto myönsi hänelle suurmestarikuvaajan arvonimen.Suomen Kameraseurojen Liiton Suurmestarikuvaaja Kamera-lehti valitsi Tyyskän vuoden kuvaajaksi vuosina 1999 sekä 2002. ==Lähteet== Luokka:Suomalaiset valokuvaajat Luokka:Syntymävuosi puuttuu Luokka:Elävät henkilöt
Surupukki

Surupukki: ruotsalaisia tieteistarinoita on vuonna 2015 ilmestynyt tieteisnovellikokoelma, jonka toimittivat Saara Henriksson ja Markku Soikkeli ja kustansi Osuuskumma. Novellit on suomentanut Christine Thorel. Kirjaan sisältyy Johan Jönssonin kirjoitus ”Ruotsalainen spefinovellistiikka uudella vuosituhannella”. == Novellit == * Karin Tidbeck: ”Olen laskenut suruni yllesi” (Jag har lagit min sjukdom på dig) * Carl Ahlström: ”Mustaa raparperia” (Svart rabarber) * Kristina Hård: ”Kirjasiirtymiä” (Intrabokulär teleportering) * K. G. Johansson: ”Ennen kuin taivas putoaa” (Innan himlen faller) * Jorun Modén: ”Sosiootit” (Socioterna) * Oskar Källner: ”Pancasila” (Pancasila) == Lähteet == Luokka:Suomalaiset tieteisnovellikokoelmat Luokka:Vuoden 2015 kirjat
Raúl Albentosa

Raúl Albentosa Redal (s. 7. syyskuuta 1988 Alzira, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Deportivo La Coruñaa ja on pelipaikaltaan keskuspuolustaja. == Seurajoukkueura == 21\. heinäkuuta 2013 Albentosa siirtyi Segunda Divisióniin nousseeseen Eibariin.Raúl Albentosa y Lillo potencia la defensa armera Marca. Viitattu 3.1.2016. Hän teki ensimmäisen maalinsa 2. maaliskuuta 2013 ottelussa Sporting Gijónia vastaan.Ipurua recupera a lo grande el liderato de la División de Plata Marca. Viitattu 3.1.2016. 16\. tammikuuta 2015 Albentosa solmi 2,5-vuotisen sopimuksen englantilaisseura Derby Countyn kanssa ja hänestä maksettiin 600 000 euron siirtokorvaus.Raul Albentosa: 'This Is A Dream Come True' Derby County FC. Viitattu 3.1.2016. Kesällä 2015 hän siirtyi kauden kestävällä lainasopimuksella espanjalaisseura Málagaan.Málaga CF incorporates Albentosa after loan agreement for one season with Derby County FC Málaga CF. Viitattu 3.1.2016. == Lähteet == == Aiheesta muualla == * Raúl Albentosan tilastot BDFutbol-sivustolla * Raúl Albentosan tilastot Soccerway- sivustolla Luokka:Espanjalaiset jalkapalloilijat Luokka:Vuonna 1988 syntyneet Luokka:Elävät henkilöt
Nimr al-Nimr

Nimr al-Nimr (k. 2. tammikuuta 2016) oli saudiarabialainen šiiamuslimien uskonnollinen johtaja, joka puolusti šiiavähemmistön oikeuksia sunnien johtamassa Saudi-Arabiassa. Hänet tuomittiin kuolemaan kapinan lietsomisesta ja teloitettiin 2016. ==Elämäkerta== Nimr al-Nimr syntyi vuonna 1959 tai 1960 Awamian kylässä Qatifin piirikunnassa Saudi-Arabian Al-Šarqiyyan provinsissa. Hän matkusti Iraniin opiskelemaan teologiaa maassa vuonna 1979 tapahtuneen islamilaisen vallankumouksen jälkeen. Hän opiskeli myös Syyriassa ja palasi Saudi-Arabiaan vuonna 1994. Ennen pidättämistään vuonna 2012 al-Nimr esiintyi säännöllisesti kotimoskeijassaan Awamian kylässä Qatifin alueella Persianlahden rannikolla. Hänen saarnoissaan oli poliittisia sävyjä, ja hän oli suosittu erityisesti nuorten keskuudessa. Ennen vuotta 2012 al-Nimr oli ollut pidätettynä kaksi kertaa vuosina 2004 ja 2006. Al-Nimrillä oli tärkeä rooli arabikevään myötä vuonna 2011 alkaneissa mielenosoituksissa Saudi- Arabian itäosassa. Hän tuli tunnetuksi kansainvälisesti vaatimalla šiiojen syrjimisen lopettamista ja šiialaisten mielipidevankien vapauttamista. Al-Nimr vaati jo vuonna 2009 šiialaisten alueiden erottamista Saudi-Arabiasta ja esitti niiden liittämistä naapurimaa Bahrainiin. Al-Nimr toivoi Saudi-Arabian kuningasperheen syrjäyttämistä ja vapaiden vaalien järjestämistä. Kannattajiensa mukaan hän vältti kuitenkin viimeiseen saakka kehottamista väkivaltaan. Wikileaksin paljastamien tietojen mukaan al-Nimr tapasi amerikkalaisvirkamiehiä tarkoituksenaan ottaa etäisyyttä aiemmista amerikkalaisvastaisista ja Iranille myötämielisistä kannanotoistaan. Al- Nimrillä oli neljä lasta. Hänen vaimonsa kuoli syöpään New Yorkissa vuonna 2012. ===Teloitus ja diplomaattinen kriisi=== Poliisi pidätti al-Nimrin vuonna 2012 ja ampui häntä samassa yhteydessä reiteen. Hänen pidättämisensä aiheutti mielenosoituksia šiiaenemmistöisissä kaupungeissa. Al-Nimr todettiin syylliseksi kapinan lietsomiseen, kansalaistottelemattomuuteen ja aseen luvattomaan hallussapitoon. Hänen kuolemantuomionsa vahvistettiin lokakuussa 2014, ja teloitus pantiin täytäntöön 2. tammikuuta 2016. Al-Nimrin teloitus johti mielenosoituksiin Saudi-Arabian šiiaenemmistöisessä Al-Šarqiyyan provinsissa, sekä šiiaenemmistöisessä mutta sunnien hallitsemassa Bahrainissa ja muissa maissa. Iranissa mielenosoittajat hyökkäsivät Saudi-Arabian lähetystöön sytyttäen sen tuleen. Vastauksena Saudi-Arabia katkaisi diplomaattisuhteensa Iraniin. Saudi-Arabian esimerkkiä seurasivat myöhemmin sen liittolaiset Bahrain ja Sudan. Kuwait kutsui oman Iranin lähettiläänsä kotiin ja Yhdistyneet arabiemiirikunnat vähensi diplomaattista lähetystöään. Iranin mukaan sillä ei ollut virallista osaa lähetystön polttamiseen johtaneissa mielenosoituksissa. ==Lähteet== Luokka:Imaamit Luokka:Saudiarabialaiset henkilöt Luokka:Teloitetut Luokka:Vuonna 1959 syntyneet Luokka:Vuonna 2016 kuolleet
Saint Asonia

Saint Asonia (tyyliteltynä SΔINT ΔSONIΔ) on 2014 perustettu kanadalaisamerikkalainen rockyhtye. Yhtyeen jäsenet ovat Adam Gontier (laulu ja kitara), Mike Mushok (kitara), Corey Lowery (basso) ja Rich Beddoe (rummut). Yhtye julkaisi debyyttialbuminsa Saint asonia 31.7.2015. Jäsenten aiempia yhtyeitä olivat muun muassa Three Days Grace, Staind, Sevendust ja Eye Empire. Saint Asonia on esiintynyt Suomessa kerran, 18.11.2015 Mötley Crüen lämmittelybändinä. Luokka:Kanadalaiset hard rock -yhtyeet Luokka:Yhdysvaltalaiset hard rock -yhtyeet
Kaikkien aikojen kosinta

Kaikkien aikojen kosinta on tositelevisio-ohjelma, jossa juontaja Olli Herman auttaa kosijoita yllättämään rakkaansa ikimuistettavalla koskettavalla ja tyylikkäällä tavalla. Ensimmäinen jakso esitettiin AVA-kanavalla 23. syyskuuta 2014. == Jaksot == Jakso Hääparit Ensiesitys 1 Aki ja Susanna 23. syyskuuta 2014 2 Petri ja Mikko 30. syyskuuta 2014 3 Timo ja Erika 7. lokakuuta 2014 4 Anssi ja Kata 14. lokakuuta 2014 5 Nora ja Toni 21. lokakuuta 2014 6 Andrei ja Katri 28. lokakuuta 2014 7 Mikko ja Heidi 4. marraskuuta 2014 8 Toni ja Riina 11. marraskuuta 2014 9 Anne ja Heidi 18. marraskuuta 2014 10 Markus ja Laura 25. marraskuuta 2014 11 Klaus ja Maisa 2. joulukuuta 2014 12 Kimmo ja Suvi 9. joulukuuta 2014 == Lähteet == Luokka:2010-luvun suomalaiset televisiosarjat
Antti Meriläinen

Antti Meriläinen (7. lokakuuta 1887 Sotkamo – 5. maaliskuuta 1942 Sotkamo) oli suomalainen poliitikko, joka toimi SDP:n kansanedustajana vuosina 1919–1922 ja 1930–1939. == Elämä == Sotkamon Naapurinvaarassa Korholan talossa syntyneen Meriläisen vanhemmat olivat maanviljelijä Matti Meriläinen (1861-1942) ja Loviisa Kovalainen (1864-1947). Kansakoulun jälkeen hän kävi Seppälän maamieskoulun Kajaanissa ja viljeli kotitilaansa. Meriläinen liittyi Naapurinvaaran työväenyhdistykseen vuonna 1906 ja toimi myöhemmin sen puheenjohtajana. Hän suunnitteli vuonna 1911 valmistuneen Naapurinvaaran työväentalon, joka rakennettiin Korholan tilasta lohkotulle tontille. Meriläinen valittiin Sotkamon kunnanvaltuustoon 1918 ja eduskuntaan 1919. Ensimmäisen kansanedustajakautensa jälkeen hän oli eduskunnassa vielä 1930–1939. Presidentin valitsijamiehenä Meriläinen oli vuosina 1931, 1937 ja 1940. Hän oli myös Osuuskassojen Keskuslainarahaston ja Osuuskassojen Keskusliiton hallintoneuvostojen jäsen sekä Kainuun Osuusliikkeen edustajiston ja hallintoneuvoston jäsen. == Perhe == Antti Meriläisen veli oli SKDL:n kansanedustaja Matti Meriläinen. Kansanperinteen kerääjä Heikki Meriläinen oli heidän isänsä serkku. == Lähteet == Luokka:Kansanedustajat Luokka:Sotkamon kunnanvaltuutetut Luokka:Suomen Sosialidemokraattisen Puolueen poliitikot Luokka:Oulun läänin eteläinen vaalipiiri Luokka:Vuonna 1887 syntyneet Luokka:Vuonna 1942 kuolleet
Shantel VanSanten

Shantel Yvonne VanSanten (s. 25. heinäkuuta 1985 Minnesota, Yhdysvallat) on yhdysvaltalainen malli ja näyttelijä. Mallina hän on esiintynyt Teen Vogue- ja Seventeen-lehtien sivuilla. Televisiossa VanSanten on tunnettu Quinn Jamesina The CW:n sarjassa Tunteet pelissä sekä samalla televisiokanavalla esitetyn DC Comicsin sarjakuvaan perustuvan sarjan The Flash toisesta kaudesta, jossa hän näyttelee Patty Spivotia. Hänet tunnetaan myös näistä elokuvista: The Final Destination, You and I ja Something Wicked. VanSanten aloitti mallin uran 15-vuotiaana Page Parkesin mallina. == Ura == VanSanten sai ensimmäisen suuren televisiosoorlinsa vuonna 2009 The CW:n nuortensarjasta Tunteet pelissä, jossa hän esitti Quinn Jamesia. 2014 VanSanten valittiin pääroolin Foxin draamasarjaan Gang Related. Vuonna 2015 VanSanten valittiin Vera Buckleyn rooliin The CW:n scifisarjaan Sanansaattajat. VanSanten esitti Patty Spivottia The CW:n The Flash -sarjassa vuosina 2015–2016. VanSanten toimi Wraith-hahmon äänenä vuonna 2019 julkaistussa videopelissä Apex Legends. == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2006 Savage Sprit Savage Sprit Lori suoraan videolle 2008 The Open Door The Open Door Opening Scene Daughter 2009 The Final Destination 3D The Final Destination 3D Lori Milligan 2011 You and I You and I Janie Sawyer In My Pocket In My Pocket Sophie Remembrance Remembrance Rebecca Levine 2014 Something Wicked Something Wicked Christine Televisiosarjat Vuosi Suomenkielinen nimi Alkuperäinen nimi Rooli Huom. 1999 Steel Angel Kurumi Steel Angel Kurumi Kaori äänirooli 2005 Three Wise Guys Three Wise Guys Beautiful Girl televisioelokuva 2009 C.S.I. New York CSI: NY Tara Habis 1 jakso 2009–2012 Tunteet pelissä One Tree Hill Quinn James päärooli 2012 A Golden Christmas A Golden Christmas Heather Hartly televisioelokuva 2013 Beauty & the Beast Beauty & the Beast Tyler 3 jaksoa The Glades The Glades Jackie 1 jakso 2014 Gang Related Gang Related Jessica Chapel päärooli 2015 The Night Shift The Night Shift Chloe 1 jakso Sanansaattajat The Messengers Vera Buckley päärooli 2015–2016 The Flash The Flash Patty Spivot 10 jaksoa 2016 Rush Hour Rush Hour Victoria 1 jakso Timeless Timeless Kate Drummond 1 jakso 2016– Shooter Shooter Julie Swagger päärooli 2017 Love Blossoms Love Blossoms Violet Chappel televisioelokuva 2018 Scorpion Scorpion Amy Berkstead 1 jakso 2019–2022 For All Mankind For All Mankind Karen Baldwin pääosa 2019–2020 The Boys The Boys Becca Butcher pääosa 2022 FBI FBI Nina Chase Videopelit Vuosi Peli Hahmo Selitys 2019 Apex Legends Wraith Äänenä yhdelle pelattavista naishahmoista == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1985 syntyneet Luokka:Elävät henkilöt
Leonid Rešetnikov

Leonid Rešetnikov (; s. 1947) on Venäjän ulkomaantiedustelun (SVR) kenraaliluutnantti, professori ja historiatieteiden tohtori. Ennen siirtymistään Venäjän strategisten tutkimusten instituutin (RISI) johtajaksi 2009 Rešetnikov toimi Venäjän ulkomaantiedustelun (SVR) informaatio- ja analyysiosaston päällikkönä. Rešetnikov syntyi Potsdamissa sotilasperheeseen 1947. Hän valmistui historioitsijaksi Harkovasta ja valmisteli väitöskirjaansa Sofiassa 1971–1974 ja väitteli siellä historiatieteiden tohtoriksi. Rešetnikov työskenteli Venäjän tiedeakatemiassa 1974–1976 ja siirtyi Venäjän ulkomaantiedustelun palvelukseen 1978. Hänet ylennettiin kenraalikuntaan 1995. Rešetnikov nimitettiin huhtikuussa 2009 Venäjän strategisten tutkimusten instituutin johtajaksi. RISI oli aikaisemmin Venäjän ulkomaantiedustelun suljettu tutkimuslaitos, joka siirrettiin Venäjän presidentinhallinnon yhteyteen. Rešetnikovilla on useita luottamustehtäviä ja hänelle on myönnetty valtiollisia kunniamerkkejä. Rešetnikov on naimisissa ja hänellä on kaksi tytärtä. Luokka:Venäläiset kenraalit Luokka:Vuonna 1947 syntyneet Luokka:Elävät henkilöt
Kankarilampi

Kankarilampi on Pirkanmaalla Kihniössä Ratikylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kankarilampi on osa Vääräjoen valuma-aluetta. == Maantietoa == Lammen pituus on 450 metriä, leveys 150 metriä ja sen pinta-ala on 4,6 hehtaaria. Se sijaitsee tiheästi ojitetussa suomaastossa Iso Ristinevan kaakkoispuolella, minkä takia siihen on kaivettu parikymmentä suo-ojaa. Yksi näistä on lammen laskuoja, joka virtaa noin neljä kilometriä suo-ojien verkoston läpi Iso Kokonlampeen. Rantaviivan pituus on 1,1, kilometriä. Etelänpuoleiseen rantaan on rakennettu yksi vapaa-ajan asunto, jolle johtaa tie Kihniön keskustasta. == Lähteet == Luokka:Vääräjoen valuma-alue (Parkanonjärven alue) Luokka:Kihniön järvet
Iso Kokonlampi

Iso Kokonlampi on Pirkanmaalla Kihniössä Naarminkylällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Iso Kokonlampi on osa Vääräjoen valuma-aluetta. == Maantietoa == Lammen pituus on 300 metriä, leveys 200 metriä ja sen pinta-ala on 4,3 hehtaaria. Se sijaitsee kangasmaastossa notkossa olevalla suolla. Sen ympäristö on ojitettu ja kaksi suo-ojaa laskee lampeen. Toinen ojista tuo Kankarilammen vedet. Lammen laskujoki on Vääräjoki, joka laskee Kankarinjärveen. Rantaviivan pituus on 900 metriä ja se on täysin rakentamaton eikä sinne johda teitä. == Lähteet == Luokka:Vääräjoen valuma-alue (Parkanonjärven alue) Luokka:Kihniön järvet
Vähä Kokonlampi

Vähä Kokonlampi eli Kokonlampi on Pirkanmaalla Kihniössä Naarminkylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Vähä Kokonlampi on osa Vääräjoen valuma-aluetta. == Maantietoa == Lammen pituus on 270 metriä, leveys 80 metriä ja sen pinta-ala on 1,6 hehtaaria. Se sijaitsee kangasmaastossa suolla ja siihen laskee kaksi suo-ojaa. Sen laskuoja yhtyy 150 metrin jälkeen Vääräjokeen, joka laskee Kankarinjärveen. Rantaviivan pituus on 600 metriä. Sen rannoille ei ole rakennettu asuntoja, mutta lammen koillispuolella sijaitsee Kokon entinen maatila. Sinne johtaa tie Naarminkylältä Kihniön keskustan suunnalta. == Lähteet == Luokka:Vääräjoen valuma-alue (Parkanonjärven alue) Luokka:Kihniön järvet
Naarmijärvi (Kihniö)

Naarmijärvi on Pirkanmaalla Kihniössä Kankarilla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Naarmijärvi on osa Naarmijärven valuma-aluetta. == Maantietoa == Järven pituus on 2,0 kilometriä, leveys 750 metriä ja sen pinta-ala on 79 hehtaaria. Se sijaitsee neljä kilometriä Kihniön keskustasta länteen. Ainoa järveen laskeva joki on Heinijoki, joka tuo valuma-alueen pohjoisosien soiden ja lampien vedet. Lammet ovat Heinilampi, Kotalampi, Teerilampi ja Kolhonlampi. Muut laskuojat laskevat järveen sen itärannalla, minne ne tuovat ojitettujen soiden vettä. Naarmijärven eteläpäästä lähtee lyhyt 400 metriä pitkä nimetön laskujoki Kankarinjärveen. Naarmijärvi on hyvin matala järvi, sillä keskisyvyys on vain 1,2 metriä ja sen syvin kohta on noin 3 metriä. Sen keskilinjalla sijaitsee lähes järven mittainen noin kaksi metriä syvä painanne. Saaria on vain kaksi. Rantaviivan pituus on 5,4 kilometriä ja rannat ovat pääosin peltoa. Järven eteläpää ja pohjoispää on metsää ja siellä on joitakin vapaa-ajan asuntoja. Niille pääsee Kihniöstä tulevalta kylätieltä, kun poikkeaa järveä kiertävälle tielle. == Järven kunnostus == Järven luusuaan on rakennettu pohjapato, joka nostaa kesällä matalanveden aikaan vedenpintaa 27 senttimetriä ja keskivedenkorkeutta 10 senttimetriä. == Historiaa == Järven nimi on ollut ensimmäisestä peruskartasta alkaen sama. Vuoden 1959 kartassa järven kaikilla rannoilla oli peltopalstoja. Eniten maatiloja oli järven kaakkois- ja länsirannalla. == Lähteet == Luokka:Naarmijärven valuma-alue Luokka:Kihniön järvet
Saippuamarjat

Saippuamarjat (Sapindus) on kasvisuku, joka kuuluu saippuamarjakasvien heimoon. Siihen kuuluu 12 lajia. Saippuamarjojen saponiineja sisältäviä hedelmiä eli pesupähkinöitä on käytetty pesuaineena. == Tuntomerkit == Saippuamarjat ovat yksikotisia puita tai pensaita. Niiden lehdet ovat vuorottaisia ja parilehdykkäisiä. Lehtien lehdykät ovat ehyitä ja vuorottaisia tai vastakkaisia. Suurissa kukinnoissa kasvavat kukat ovat yksineuvoisia. Niissä on useimmiten 5 terä- ja verholehteä. Hedelmät ovat pyöristyneitä, mehukkaita ja sisältävät runsaasti saponiineja. == Levinneisyys == Saippuamarjoja kasvaa Aasian, Australian, Pohjois- ja Etelä-Amerikan lämpimillä alueilla. == Lajit == * Sapindus delavayi * Sapindus drummondii * Sapindus emarginatus * Sapindus lonomea * Sapindus marginatus * Kiinansaippuamarja (Sapindus mukorossi) * Sapindus oahuensis * Sapindus rarak * Saippuamarja eli pyykkärinsaippuamarja (Sapindus saponaria) * Sapindus tomentosus * Sapindus trifoliatus * Sapindus vitiensis == Käyttö == Joidenkin saippuamarjalajien, kuten kiinansaippuamarjan, hedelmiä käytetään pesuaineen tavoin. Niitä myydään usein kuivattuina nimellä pesupähkinä. == Lähteet == == Aiheesta muualla == *ITIS: Sapindus *United States Department of Agriculture (USDA): Sapindus *Sharma, A.; Sati, S. C.; Sati, O.; Sati, D. M.; Kothiyal, S. K: Chemical constituents and bio activities of genus Sapindus, International Journal of Research in Ayurveda & Pharmacy 2 (2): 403–409 (pdf) * Luokka:Hyötykasvit